Леанід Лыч

**Леані́д Міха́йлавіч Лыч** (, в. Магільна, Узьдзенскі раён, Менская вобласьць — 17 студзеня 2021) — беларускі гісторык, публіцыст; доктар гістарычных навук, прафэсар.

## Жыцьцяпіс
Нарадзіўся сельскай сям’і. Пасьля вайны навучаўся ў Менскім статыстычным тэхнікуме, вайсковай вучэльні, потым у школе міліцыі. Быў накіраваны ў Азёрлаг — апэратыўным упаўнаважаным у лягер палітвязьняў у Сыбіры. Быў інспэктарам па культуры ў калёніі інвалідаў.

Пасьля сьмерці Сталіна дэмабілізаваўся і перабраўся ў расейскую Ўфу. Скончыў гістарычны факультэт Башкірскага пэдагагічнага інстытуту ва Ўфе (1957). З 1958 году працаваў настаўнікам.

Потым вярнуўся на радзіму. З 1962 году ў Інстытуце гісторыі Акадэміі навук БССР, прайшоў шлях ад старшага лябаранта да вядучага навуковага супрацоўніка (1989), доктара гістарычных навук, прафэсара. Старшыня Тапанімічнай камісіі пры Прэзыдыюме Вярхоўнага Савету Рэспублікі Беларусь (1992—1996).

## Навукова-дасьледчая дзейнасьць
Дасьледуе пытаньні сацыяльна-клясавых адносін у савецкі час, гісторыю беларускай культуры, моўную палітыку ў Беларусі ў XIX—XX ст., міжнацыянальныя адносіны ў краіне ў XX стагодзьдзі.

Адзін з аўтараў кніг: «Гісторыя Беларускай ССР», «Гісторыя рабочага класа БССР», «Гісторыя Мінска»; аўтар манаграфій, сярод якіх «Беларуская нацыя і мова» (1994), «Назвы зямлі беларускай» (1994), «Гісторыя культуры Беларусі» (1996); аўтар кнігі «Нарысы гісторыі Беларусі» (1995).

У 2017 годзе Леанід Лыч прапанаваў уласны рэцэпт уратаваньня ад татальнай русыфікацыі: сабраць «залаты мільён» сьвядомых жыхароў Беларусі і кампактна засяліць імі адасобленую тэрыторыю. Мае ён і плян Б: некалькі сотняў тысячаў беларусаў за кошт міжнародных арганізацыяў перасяліць у малазаселеныя раёны Аўстраліі ці Канады і забясьпечыць усім неабходным для самабытнага этнакультурнага разьвіцьця. Памёр 17 студзеня 2021 году.

## Выбраная бібліяграфія
* Аднаўленне і развіццё чыгуначнага транспарту Беларускай ССР (верасень 1943—1970 гг.). — Мн., 1976.
* Аграрный отряд рабочего класса Белоруссии. — Мн., 1984.
* Ликвидация экономического и социально-культурного неравенства союзных республик [Текст] : на примере БССР : (1917—1941 гг.) / Л. М. Лыч; под ред. В. А. Полуяна; АН БССР, Ин-т истории. — Мн.: Наука и техника, 1987. — 286 с
* Беларуская нацыя і мова. — Мн., 1994.
* Назвы зямлі беларускай. — Мн., 1994.
* Гісторыя культуры Беларусі / разам з У. І. Навіцкім. 2-е выд. — Мн., 1997.
* Гісторыя культуры Беларусі (1917-чэрвень 1941 г.). — Витебск, 2008
* Міжнацыянальныя дачыненні на Беларусі (верасень 1943 — кастрычнік 1964 г.) / Леанід Лыч. — Мн., 2009.
* Беларуская нацыянальная ідэя: тэарэтычны і практычны аспекты / Леанід Лыч. — Мн., 2010.
* Нацыянальна-культурнае жыццё на Беларусі ў часы вайны (1941—1944 гг.). — Вільня: Наша будучыня, 2011. — 332 с.: іл.
* Нацыянальна-культурнае жыццё на Беларусі ў часы вайны (1941—1944 гг.). — Вільня: Наша будучыня, 2011. — 332 с.: іл.
* Яўрэйская культура Беларусі яе агульны духоўны набытак. — Мінск, 2012.
* Рускі прафесар на ніве беларускага нацыянальнага адраджэння. — Мінск, 2013.
* Нацыянальна-культурнае аўтаномія як варыянт захавання іх этнакультурнай самабытнасці. — Мінск, 2013.
* Краязнаўства ў кантэксце сучаснага нацыянальна-культурнага жыцця Беларусі. — Мінск, 2013.
* Першаму з’езду беларусаў свету — 20 гадоў. — Мінск, 2013.
* Культурнае супрацоўніцтва беларускага і ўкраінскага народу- гарант захавання іх нацыянальнай ідэнтычнасці. — Мінск, 2013.
* Беларускае нацыянальнае пытанне ў калейдаскопе думак. — Мінск, 2014.
* Моладзі — праўдзівую гісторыю Беларусі. — Мінск, 2014.
* Міжваенная беларусізацыя і яе ўрокі. — Мінск, 2014.
* Беларусы на мяжы нацыянальнай катастрофы. — Мінск, 2015.
* Усенародны рух за наданне беларускай мове статусу адзінай дзяржаўнай (да 25-годдзя Закона «Аб мовах у Беларускай ССР» — 26 студзеня 1990). — Мінск, 2015.
* Беларуская мова на скрыжаваннях трох палітычных рэжымаў. — Мінск, 2016.
* Беларуская нацыянальная адукацыя ў Заходняй Еўропе. — Мінск, 2016.

## Сям’я
Ягоныя браты:
* Генадзь Лыч — навуковец-эканаміст, доктар эканамічных навук, прафэсар, акадэмік НАН Беларусі;
* Анатоль Лыч — навуковец у галіне прыродакарыстаньня, кандыдат тэхнічных навук.

## Крыніцы

## Літаратура
* 

Катэгорыя:Нарадзіліся ва Ўзьдзенскім раёне
Катэгорыя:Выпускнікі Менскай сувораўскай вайсковай вучэльні
Катэгорыя:Дактары гістарычных навук
Катэгорыя:Беларускія гісторыкі
Катэгорыя:Беларускія публіцысты